Presidenti Trump në kundërsulm, pas intervistës së zotit Comey
Shtëpia e Bardhë sulmon zotin Comey nëpërmjet Twitter-it dhe përfaqësuesve të saj
Ndërsa filloi të shitet sot në libraritë amerikane libri i ish-drejtorit të FBI-së, James Comey, Shtëpia e Bardhë vazhdoi ofensivën, vetëm një ditë pasi zoti Comey e përshkroi Presidentin si “moralisht të papërshtatshëm” për postin, siç u shpreh ai gjatë një interviste me kanalin ABC News. Siç njofton korrespondenti i Zërit të Amerikës, Jim Malone, administrata është hedhur në kundërsulm ndaj zotit Comey, përmes Twitter-it dhe përfaqësuesve të Shtëpisë së Bardhë. Presidenti Trump ishte dje në Florida ku vuri në dukje shkurtimin që u bëri taksave, si dhe duke paralajmëruar se demokratët do të mundohen t’i zhbëjnë arritjet. , deklaroi Presidenti Trump. Presidenti vazhdoi ofensivën në Twitter kundër ish-drejtorit të FBI-së që ai e shkarkoi vitin e kaluar. Zoti Comey i tha kanalit ABC se Presidenti mund të ketë penguar drejtësinë kur i kërkoi të favorizonte ish-këshilltarin e tij të sigurisë kombëtare, Michael Flynn. , tha zoti Comey. Zoti Comey i tha kanalit ABC se Presidenti Trump nuk është i përshtatshëm për postin. Ai e përsëriti këtë disa herë gjatë intervistës një-orëshe me “USA Today”. , tha zoti Comey. Ndër personat që po mbrojnë Presidentin dhe po sulmojnë kredibilitetin e zotit Comey është këshilltarja e Shtëpisë së Bardhë, Kellyanne Conway. , tha zonja Conway. Kundërsulmi i Shtëpisë së Bardhë ndaj zotit Comey ka ngjallur shqetësime mes demokratëve dhe disa republikanëve se Presidenti mund të jetë pranë shkarkimit të prokurorit të posaçëm Robert Mueller, që drejton hetimet për Rusinë. Disa ligjvënës duan që Kongresi ta mbrojë prokurorin Mueller. , tha ligjvënësi demokrat Jerrold Nadler. Analistët thonë se ndëmarrja e ndonjë veprimi kundër prokurorit Mueller mund të shkaktojë një furtunë politike. , thotë analisti John Fortier, i Qendrës për Politikat Dypartiake. Anketimet e fundit tregojnë se një shumicë e konsiderueshme e amerikanëve dëshirojnë që prokurori Mueller ta përmbushë hetimin e tij për bashkëpunimin e anëtarëve të ekipit elektoral Trump me Rusinë, për të ndikuar tek zgjedhjet e vitit 2016.